Na temelju točke I. Odluke o raspisivanju Javnog poziva poduzetničkim potpornim institucijama za dodjelu potpora male vrijednosti za razvoj malog gospodarstva u 2019. godini od 04. ožujka 2019. (KLASA: 022-04/19-01/8; URBROJ: 2170/1-01-01/6-19-15)

grb7

PRIMORSKO-GORANSKA ŽUPANIJA

Upravni odjel za turizam, poduzetništvo i ruralni razvoj

**o b j a v lj u j e dana 08.ožujka 2019.**

**J A V N I P O Z I V**

poduzetničkim potpornim institucijama za dodjelu potpora male vrijednosti za razvoj malog gospodarstva u 2019. godini

1. Predmet Javnog poziva poduzetničkim potpornim institucijama za podnošenje prijava za dodjelu potpora male vrijednosti iz „Programa provedbe mjera ruralnog razvoja Primorsko-goranske županije za razdoblje 2017. – 2020“ za razvoj malog gospodarstva u 2019. Godini je slijedeća mjera iz Programa provedbe mjera ruralnog razvoja Primorsko-goranske županije za razdoblje 2017.-2020.:

- Mjera 3.1.1. Stjecanje znanja i vještina za nezaposlene osobe, poduzetnike početnike te ostale poduzetnike i stručne kadrove u gospodarstvu

1. Prihvatljivi prijavitelji:

Korisnici mjere (organizatori): potporne institucije upisane u Jedinstveni registar poduzetničke infrastrukture (JRPI) sa sjedištem u Primorsko-goranskoj županiji.

1. **Kriteriji za za dodjelu potpora, odnosno vrednovanje i ocjenjivanje i odabir prijava propisani su:**

Programom provedbe mjera ruralnog razvoja Primorsko-goranske županije za razdoblje 2017.-2020. („Službene novine“ broj 34/16) i Uputama za prijavitelje.

1. **Rok za podnošenje prijava:**

10 dana od dana objave Javnog poziva na službenoj web – stranici Primorsko – goranske županije.

Županija će potpisati ugovor o korištenju potpore s korisnicima kojima je odobrena potpora u roku od 20 dana od dana donošenja Odluke o dodjeli potpora.

1. **Podnošenje prijava:**

Prijave se dostavljaju isključivo na obrascima koji su priloženi ovom Javnom pozivu i s obaveznom dokumetacijom u prilogu, sve u skladu s ovim Javnim pozivom i Uputama za prijavitelje.

Upute, Obrasci za prijavu i natječajna dokumentacija dostupni su na službenoj mrežnoj stranici Primorsko-goranske županije [www.pgz.hr](http://www.pgz.hr)

Prijave se podnose u zatvorenoj omotnici na jedan od slijedećih načina:

a) poštom na adresu:

**PRIMORSKO-GORANSKA ŽUPANIJA**

**Upravni odjel za turizam, poduzetništvo i ruralni razvoj**

**Slogin kula 2, 51 000 Rijeka**

b) osobnom dostavom u pisarnicu Primorsko-goranske županije koja se nalazi na adresi: **Slogin kula 2 (prizemno), Rijeka**

u oba slučaja s naznakom na omotnici: „Prijava na Javni poziv poduzetničkim potpornim institucijama u 2019. godini“ -Mjera 3.1.1.

Postupak zaprimanja, ocjenjivanja, prihvatljivi prijavitelji i aktivnosti, kriteriji odabira, uvjeti i visina financiranja, donošenje Odluke o dodjeli potpora i druga pitanja vezana uz ovaj Javni poziv detaljno su opisani u Uputama za prijavitelje koje će se zajedno s ostalom natječajnom dokumentacijom nalaziti na mrežnoj stranici Primorsko-goranske županije.

1. **Rok za donošenje Odluke o dodjeli potpora**

Odluka o dodjeli potpora s pripadajućim iznosom odobrenih novčanih sredstava biti će donijeta u roku od 20 dana od dana zaključenja Javnog poziva*.*

1. **Način objave Odluke o dodjeli potpora**

Odluka o dodjeli potpora s popisom korisnika i iznosima odobrenih novčanih sredstava bit će objavljena na službenoj Internet stranici Primorsko-goranske županije ([**www.pgz.hr**](http://www.pgz.hr)**, poveznica: Natječaji/Ostali natječaji/Rezultati natječaja)** u roku od 7 dana od dana donošenja Odluke.

Svi korisnici potpora će pisanim putem primiti Obavijest o ostvarenoj potpori male vrijednosti.

1. **Kontakt podaci za pitanja**

Dodatna obrazloženja i informacije u vezi s predmetom Javnog poziva mogu se dobiti putem telefona na broj: 051/351-260, odnosno putem E-pošte na E-adresu: [gospodarstvo@pgz.hr](mailto:gospodarstvo@pgz.hr)

**Primorsko-goranska županija**

**Upravni odjel za turizam, poduzetništvo i ruralni razvoj**